Ero pusiasalis

Ero pusiasalis () – pusiasalis Australijos žemyno pietuose, Pietų Australijos valstijoje, tarp Didžiosios Australijos ir Spenserio įlankų. Trikampio pavidalo. Ilgis ir plotis apie 320 kilometrų.

Paviršius lygus (apie 200 m), šiaurėje iškyla Golerio kalnagūbris (iki 472 m). Klimatas mediteraninis. Veši eukaliptų krūmynai ir sąžalynai. Ero pusiasalyje auginami kviečiai, miežiai, laikomos avys, kasama geležies rūda (Airon Nobo telkinys). Pagrindiniai miestai: Port Linkolnas, Port Ogasta, Vajala, Sedjuna.

Pusiasalis pavadintas šį kraštą tyrinėjusio britų kolonisto Edvardo Džono Ero vardu.

 Šaltiniai 

Kategorija:Australijos pusiasaliai
Kategorija:Pietų Australija